Šis išradimas yra odos polinkio į tam tikrus fenotipinius pokyčius nustatymo būdas ir atitinkamos odos priežiūros režimo parinkimas, ir priklauso matavimo ir testavimo procesų sričiai, tiksliau matavimo ir testavimo procesams, kuriuose naudojamos nukleorūgštys, sričiai. Šiame dokumente aprašomas Lietuvos populiacijai tinkamas genetinis odos būklės tyrimas ir jo vertinimo būdas, naudojant vieno nukleotido polimorfizmų analizę genuose, susijusiuose su odos antioksidacine funkcija, odos atsparumo saulės poveikiui funkcija, odos elastingumo ir jos atramine funkcija, odos drėkinimo funkcija bei odos imuninio atsako funkcija.